Document ID: 32011D0545

A BIZOTTSÁG VÉGREHAJTÁSI HATÁROZATA
(2011. szeptember 16.)
a 2008/118/EK tanácsi irányelv ellenőrzésre és szállításra vonatkozó rendelkezéseinek a 3811 KN-kód alá tartozó termékek tekintetében való, a 2003/96/EK tanácsi irányelv 20. cikkének (2) bekezdésével összhangban történő alkalmazásáról
(az értesítés a C(2011) 6423. számú dokumentummal történt)
(2011/545/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az energiatermékek és a villamos energia közösségi adóztatási keretének átszervezéséről szóló, 2003. október 27-i 2003/96/EK tanácsi irányelvre (1) és különösen annak 20. cikke (2) bekezdésére,
mivel:
(1)
A holland hatóságok a 2003/96/EK irányelv 20. cikke (2) bekezdésének megfelelően arról értesítették a Bizottságot, hogy amennyiben a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló, 2001. augusztus 6-i 2031/2001/EK bizottsági rendelettel (2) módosított Kombinált Nómenklatúra 3811 KN-kódja alá tartozó és a 2003/96/EK irányelvvel összhangban megadóztatandó adalékanyagok esetében elmarad a jövedéki adóra vonatkozó általános rendelkezésekről és a 92/12/EGK irányelv hatályon kívül helyezéséről szóló, 2008. december 16-i 2008/118/EK tanácsi irányelv (3) ellenőrzésre és szállításra vonatkozó rendelkezéseinek alkalmazása, akkor az adócsalásra, adókikerülésre és visszaélésekre adhat lehetőséget. A holland hatóságok ezért kérelmezték a 2008/118/EK irányelv ellenőrzésre és szállításra vonatkozó rendelkezései hatályának a 3811 KN-kódra való kiterjesztését.
(2)
A Bizottság továbbította a holland hatóságok kérelmét a többi tagállam részére.
(3)
Tekintettel az adócsalás, az adókikerülés és a visszaélések kockázatára, indokolt a 3811 KN-kód alá tartozó termékeket a 2008/118/EK irányelv ellenőrzésre és szállításra vonatkozó rendelkezéseinek hatálya alá vonni.
(4)
Az e határozatban előírt intézkedések összhangban vannak a Jövedékiadó-bizottság véleményével,
ELFOGADTA EZT A HATÁROZATOT:
1. cikk
A 2003/96/EK irányelv 20. cikkének (2) bekezdésével összhangban a 2008/118/EK irányelv ellenőrzésre és szállításra vonatkozó rendelkezéseinek hatálya kiterjesztésre kerül a 3811 KN-kód alá tartozó termékekre.
2. cikk
Ez a határozat 2012. július 1-jétől alkalmazandó.
3. cikk
Ennek a határozatnak a tagállamok a címzettjei.
Kelt Brüsszelben, 2011. szeptember 16-án.

Labels: 3
2
14
1